hotchpotch/miracl-hf-unified huggingface dataset:
มิฮิมารุจีที
มิฮิมารุจีที () เป็นศิลปินคู่จากประเทศญี่ปุ่น สังกัดยูนิเวอร์ซัลมิวสิกเจแปน ประกอบไปด้วย ซูยูกิ มิยาเกะ (แต่งทำนอง คำร้อง และร้องแร็ป) และอะคุซุ ฮิโรโกะ (แต่งคำร้องและร้องนำ) วงดังกล่าวมีผลงานเพลงแนวเจป็อป แนวเจเออร์แบนยุค 90 และแนวฮิปฮอป
มิฮิมารุจีที มีสมาชิกทั้งหมด 2 คนประกอบด้วย Mitsuyuki Miyake (มิซูยูกิ มิยาเกะ) แต่งทำนอง-เนื้อร้อง-ร้องแร๊พและ Akutsu Hiroko (อคุซุ ฮิโรโกะ) เนื้อร้อง-ร้องนำ โดยชื่อ มิฮิมารุจีที มีที่มาจากการนำชื่อต้นของนักร้องทั้ง 2 คนมาร่วมกัน(miyake , hiroko)และคำว่า maru อ่านพ้องเสียงกับคำว่า "丸" แปลว่า "วงกลม" (ในอีกความหมาย"วงกลม"หมายถึงความ"สมบรูณ์") ส่วนคำว่า GT นั้นมาจากชื่อย่อของเกมส์ Gran Turismo ซึ่งก็คือเกมส์ที่ Miyake ชอบนั้นเอง ก่อนหน้านี้ทั้งคู่ต่างก็มีผลงานเดี่ยวเป็นของตัวเองอยู่แล้วแต่ไม่ค่อยประสบความสำเร็จเท่าที่ควร ก่อนที่จะตกลงมาร่วมวงกันและออกซิงเกิลแรก Yakusoku (Promise) ในเดือน ก.ค. 2003 ก็ประสมความสำเร็จอยู่ในระดับกลางๆ แต่หลังจากที่พวกเขาออกซิงเกิล kibun joujou↑↑ (気分上々↑↑) ในวันที่ 3-มิ.ย-2006 ก็ส่งผลให้ มิฮิมารุจีที โด่งดังจนถึงขีดสุด ติดอันดับ 7 ของ oricon ชาตร์ และยังได้บรรจุเป็นเพลงประจำฟุตบอลโลก 2006 ของญี่ปุ่น อีกทั้งในปี 2009 ก็ได้รับเลือกให้เป็นตัวแทนของญี่ปุ่นในการขึ้นเวทีasia song festival 2009 ด้วย เสน่ห์ของ มิฮิมารุจีที คือการผสมผสานดนตรีแนวป๊อบกับฮิบฮอปและซาวด์ดนตรีหลายๆแนวบวกกับเสียงร้องเพราะๆของ Hiroko และท่อนแร๊พเท่ๆสนุกๆของ miyake จนเกิดเป็นสไตล์ใหม่ที่พวกเขาเรียกว่า j hip-pop ในญี่ปุ่นชื่อของ มิฮิมารุจีที ถือเป็นอันดับต้นๆเลยที่เดียวแต่ในประเทศไทยนั้นยังไม่ค่อยเป็นที่รู้จักมากนัก
อิสระพงศ์ หนุนภักดี
พลเอก พลตำรวจเอก อิสระพงศ์ หนุนภักดี หรือที่รู้จักกันดีในชื่อ บิ๊กตุ๋ย (20 พฤศจิกายน พ.ศ. 2476 – 17 กุมภาพันธ์ พ.ศ. 2560) อดีตผู้บัญชาการทหารบกและอดีตรัฐมนตรีว่าการกระทรวงมหาดไทย
พล.อ.อิสระพงศ์ เป็นบุตรชายของ พลตำรวจโทฉัตร อดีตผู้บัญชาการตำรวจภูธร และ นางประยง หนุนภักดี จบการศึกษาระดับชั้นมัธยมศึกษาปีที่ 6 จากโรงเรียนอำนวยศิลป์, โรงเรียนนายร้อยพระจุลจอมเกล้า รุ่นที่ 5 (จปร.5), หลักสูตรทหารร่มและการรบพิเศษ รุ่นที่ 12, โรงเรียนเสนาธิการทหารบกและวิทยาลัยป้องกันราชอาณาจักร รุ่นที่ 29
รับราชการครั้งแรกในปี พ.ศ. 2501 ในตำแหน่งผู้บังคับหมวดปืนเล็ก กองพันที่ 3 กรมทหารราบที่ 1 มหาดเล็กรักษาพระองค์ จากนั้นได้เจริญก้าวหน้าในหน้าที่เป็นลำดับ จนได้รับแต่งตั้งเป็นรองผู้ช่วยทูตทหารบก ประจำสถานเอกอัครราชทูตไทย ณ กรุงลอนดอน  ในปี พ.ศ. 2515, ผู้บังคับกรมทหารราบที่ 11 รักษาพระองค์ ในปี พ.ศ. 2522,ผู้บัญชาการกองพลที่ ๑ รักษาพระองค์ พ.ศ. 2527แม่ทัพภาคที่ 2 ในปี พ.ศ. 2529, รองผู้บัญชาการทหารบก ในปี พ.ศ. 2533
ในการรัฐประหาร พ.ศ. 2534 พล.อ.อิสระพงศ์นับเป็นหนึ่งในบุคคลที่มีบทบาทสำคัญ ด้วยการเป็นรองผู้บัญชาการทหารบก และมีตำแหน่งเป็นเลขาธิการคณะรักษาความสงบเรียบร้อยแห่งชาติ (รสช.) อันมี พล.อ.สุนทร คงสมพงษ์ ผู้บัญชาการทหารสูงสุดเป็นประธานด้วย
ซึ่งหลังจากนี้ พล.อ.อิสระพงศ์ได้รับแต่งตั้งให้ดำรงตำแหน่งรัฐมนตรีว่าการกระทรวงมหาดไทยในรัฐบาลที่มีนายอานันท์ ปันยารชุน เป็นนายกรัฐมนตรี (และได้รับพระราชทานยศเป็น พลตำรวจเอก เป็นกรณีพิเศษอีกด้วยเมื่อวันที่ 10 กรกฎาคม พ.ศ. 2534 ) จากนั้นจึงได้รับตำแหน่งผู้บัญชาการทหารบก ต่อจาก พล.อ.สุจินดา คราประยูร ที่ได้รับโปรดเกล้าฯให้ดำรงตำแหน่งนายกรัฐมนตรี จึงถูกมองว่าทั้งหมดนี้เป็นการสืบทอดอำนาจของคณะ รสช. ทั้งนี้เนื่องจากความสัมพันธ์ส่วนตัวของ พล.อ.อิสระพงศ์ กับ พล.อ.สุจินดา ถือว่าสนิทสนมกันมาก เพราะเป็นนายทหารที่จบการศึกษาในรุ่นเดียวกัน อีกทั้งคุณหญิงวรรณี คราประยูร  ภริยาของ พล.อ.สุจินดา ก็เป็นน้องสาวแท้ ๆ ของ พล.อ.อิสระพงศ์ และลูกพี่ลูกน้อง ของ พล.อ.อิสระพงศ์ คือ พล.ท.ชัยณรงค์ หนุนภักดี (ยศในขณะนั้น) เองก็ได้รับแต่งตั้งให้ดำรงตำแหน่งแม่ทัพภาคที่ 1 ที่มีบทบาทสำคัญในการรักษาความมั่นคงด้วย อีกทั้ง พล.ต.ทวีศักดิ์ หนุนภักดี (ยศในขณะนั้น)ได้รับตำแหน่งผู้บัญชาการหน่วยข่าวกรองทางทหาร (น้องชายของ พล.อ.ชัยณรงค์) มาคุมหน่วยข่าวทหารทั้งหมด ซึ่งทั้งหมดนี้ต่อมาก็ได้บานปลายมาเป็นเหตุการณ์พฤษภาทมิฬ ในปี พ.ศ. 2535 ในที่สุด
หลังเหตุการณ์พฤษภาทมิฬ พล.อ.อิสระพงศ์ก็ได้ถูกย้ายจากผู้บัญชาการทหารบก เป็นรองปลัดกระทรวงกลาโหมหลังจากนั้นยุติบทบาททางราชการและบทบาททางการเมืองทั้งหมด โดยมิได้ยุ่งเกี่ยวอีกเลย เหมือนเช่นนายทหารในคณะ รสช.คนอื่น ๆ จนกระทั่งถึงแก่อนิจกรรมด้วยโรคประจำตัวเมื่อวันที่ 17 กุมภาพันธ์ พ.ศ. 2560 เวลา 12.00 น. ที่ โรงพยาบาลพระมงกุฎเกล้า ขณะมีอายุได้ 83 ปี
ระบบส่งกำลังรวม
ระบบส่งกำลังบำรุงรวม () โดยเริ่มมาจากระบบส่งกำลังบำรุงให้กับหน่วยทหารที่อยู่นอกที่ตั้งที่ห่างไกลการขนส่งยุทธภัณฑ์ต่างๆนับว่าต้องมีการจัดการที่พิเศษกว่าภาคพลเรือนโดยทั่วไป
ในประเทศไทยเมื่อสิบกว่าปีก่อนคำว่าโลจิสติกส์อาจจะนับว่าเป็นคำใหม่ แต่ที่จริงแล้วคนในวงการทหารรู้จักคำนี้มาเป็นเวลาร้อยกว่าปีแล้ว ตั้งแต่สมัยประเทศทางตะวันตกขยายอิทธิพลยึดครองดินแดนไปทั่วโลก เพื่อเก็บเกี่ยวทรัพยากรและการสร้างฐานทัพหน้า คำว่าโลจิสติกส์นี้หากแปลเป็นภาษาไทยจะใช้คำว่า ”ส่งกำลังบำรุง” ถ้าเราใช้คำว่าส่งกำลังบำรุงกับคนในวงการธุรกิจก็คงจะไม่เหมาะสม และยากต่อการตีความให้เข้ากับวิถีทางธุรกิจ
คำว่าส่งกำลังบำรุงในทางทหาร ถ้าอธิบายกันอย่างง่าย ๆ ก็คือให้การสนับสนุนกองกำลังที่ตั้งอยู่ตามพื้นที่ต่าง ๆ นอกฐานทัพ ทั้งที่อยู่ในดินแดนเราหรือข้าศึกก็ตามให้สามารถบรรลุภารกิจของหน่วยได้ ซึ่งรวมหมายถึง การขนส่ง การส่งกำลัง การซ่อมบำรุง การรักษาพยาบาล การส่งกลับ ฯลฯ สำหรับการส่งกลับหมายถึงการส่งผู้บาดเจ็บหรือเสียชีวิตกลับจากแนวหน้า แต่ในทางภาคธุรกิจแล้วโลจิสติกส์ จะหมายถึงระบบการขนส่งสินค้าเสียมากกว่า ซึ่งนับว่าเป็นส่วนหนึ่งของระบบโลจิสติกส์ทางการทหาร แต่ก็ดำรงวัตถุประสงค์เดียวกันก็คือให้การสนับสนุนความต้องการของผู้บริโภคปลายทางนั่นเอง หากจะกล่าวในมุมมองของนักเศรษฐศาสตร์ก็คือการซัพพลายให้กับดีมานด์ของผู้บริโภคเช่นกัน ในทางธุรกิจ ”โลจิสติกส์” จะหมายถึง ตัวสินค้า(หรือเรียกว่าโลจิสติกส์ยูนิท) การจัดส่งหรือการขนส่ง ผู้บริโภคหรือผู้ใช้ปลายทาง และจะรวมถึงการบริหารจัดการให้สินค้าไปสู่ปลายทางอีกด้วย
Integrated Logistics Support.ทางทหารจะแปลเป็นภาษาไทยว่า ”การส่งกำลังบำรุงรวม” หรือเรียกย่อ ๆ ว่า ILS แต่ถ้าใช้คำย่อนี้กับทางด้านอากาศยานก็จะหมายถึงInstrument Landing System หรือระบบช่วยลงจอดของเครื่องบินนั่นเอง ดังนั้นในบทความนี้จะขอใช้ในความหมายแรกคือ ระบบส่งกำลังบำรุงรวม (Integrated Logistics Support System) เป็นวิธีการบริหารจัดการเพื่อให้ยุทโธปกรณ์เกิดความพร้อมใช้ (หรือพร้อมรบหากใช้เพื่อการรบ) มากที่สุด ความพร้อมใช้ของแต่ละยุทโธปกรณ์ (Operation Availability-A)กำหนดค่าเป็นเปอร์เซ็นต์จากเกณฑ์ร้อยหรือเป็นทศนิยมจากเกณฑ์ 1 ก็ได้ วิธีการคำนวณค่า A) ตัวอย่างง่าย ๆ คือ ถ้าเราซื้อรถมาคันหนึ่งประมาณว่าจะใช้งานซัก 10 ปี แล้วเราสามารถขับรถอย่างต่อเนื่องได้นาน 10 ปีโดยไม่หยุดเลยเราอาจพูดได้ว่าเราใช้งานได้ต่อเนื่องร้อยเปอร์เซ็นต์ แต่ความจริงเราคงไม่ใช้งานโดยไม่หยุดเลย ในความหมายของความพร้อมใช้ (Operation Availability-A) ไม่จำเป็นต้องใช้โดยไม่หยุด แต่หมายถึงความต้องการใช้เมื่อใดก็สามารถใช้งานได้ทันที ซึ่งโดยข้อเท็จจริงแล้วรถเราก็มีโอกาสเสียได้ทุกเมื่อ อาจจะขับไปเสียกลางทางก็ได้ ช่วงเวลาตั้งแต่รถเสีย หาอู่ซ่อมรถ เมื่อพบแล้วช่างต้องหาอะไหล่ ใช้เวลาถอดส่วนที่เสียออกและใส่อะไหล่ใหม่เข้าไปแทน ทดสอบการใช้งาน จนถึงเราเริ่มออกรถไปทำภารกิจต่อ เวลาที่หายไปทั้งหมดเนื่องจากการซ่อมบำรุงและการรอคอยอะไหล่ ช่าง เครื่องมือ ฯลฯ ตลอดอายุการใช้งานที่กำหนดไว้ 10 ปี หากรวมกันเป็น 1 ปี ก็สรุปได้ว่า ความพร้อมใช้ (Operation Availability-A) มีค่า (10-1 )/10 = 0.9
ค่าความพร้อมใช้นี้ถ้าไม่ใช่รถของเราแต่เป็นเครื่องบินพาณิชย์ มูลค่าการลงทุนเป็นพันล้านบาทหากจอดซ่อมรออะไหล่ไม่สามารถให้บริการได้ ยิ่งนานค่า A) ก็จะลดลงไปเรื่อย ๆ จนขาดทุน แล้วเราจะแก้ปัญหานี้ได้อย่างไร คงจะต้องติดตามกันในตอนต่อไปว่า ILS จะถูกนำมาประยุกต์ใช้ได้อย่างไรเพื่อให้ A) มีค่าสูงสุด (เอกสารอ้างอิง James Jone)
มาสค์ไรเดอร์โอส
มาสค์ไรเดอร์โอส ( เป็นละครโทคุซัทสึชุดมาสค์ไรเดอร์ลำดับที่ 21 ออกอากาศเมื่อวันที่ 5 กันยายน ค.ศ. 2010 - วันที่ 28 สิงหาคม ค.ศ. 2011 ทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิ มีจำนวนตอนทั้งหมด 48 ตอนโคงามิฟาวเดชั่น คือ องค์กรที่ให้การสนับสนุนและคอยช่วยเหลือการต่อสู้ของโอสโดยมอบพาหนะและอุปกรณ์ต่างๆให้ เพื่อใช้ในการต่อสู้ต่างๆร่างแปลงมาสค์ไรเดอร์ของฮิโนะ เอย์จิ เกิดจากการแปลงร่างด้วยพลังคอร์เมดัลที่ใส่ผ่านโอสไดรเวอร์ สีร่างกายพื้นฐานคือสีดำ
เมื่อเอย์จิ ทำการแปลงร่างด้วย"โอเมดัล" ทั้ง 3 เหรียญ , "โอส ไดรเวอร์" และ "โอส สแกนเนอร์" ทำให้เขาสามารถแปลงร่างเป็นมาสค์ไรเดอร์โอสได้ และเมื่อใช้ "โอ เมดัล" แต่ละแบบในการแปลงร่างจะทำให้เกิดรูปแบบฟอร์มการต่อสู้ที่หลากหลาย ซึ่งร่างของโอซ์นั้นจะถูกเรียกว่า คอมโบ ซึ่งเป็นชื่อเรียกรวมของชุดที่โอสแปลงร่าง และชื่อแต่ละร่างของโอสนั้นมาจากการนำตัวอักษรชื่อสัตว์แต่ละชนิดในภาษาญี่ปุ่นนำมารวมกัน
แคนดรอยด์ คือ อุปกรณ์ช่วยเหลือในการต่อสู้ของโอส และ เบิร์ธ โดยปกติแคนดรอย์จะเก็บไว้ในไรด์เวนเดอร์ และเมื่อทำการหยอดเหรียญโอ เมดัล จะปรากฏในลักษณะของกระป๋องเครื่องดื่มซึ่งเรียกว่า แคนโหมด และเมื่อทำการต่อสู้จะเปลี่ยนเข้าสู่ แอนิมอลโหมด เพื่อช่วยเหลือโอสในการต่อสู้รูปแบบต่างๆ
เหรียญที่ใช้ในการแปลงร่างและต่อสู้ของโอส ซึ่งมีพลังและความสามารถแตกต่างกันในชื่อตอนของมาสค์ไรเดอร์โอส มีเอกลักษณ์เด่นคือจะใช้ตัวอักษรฮิระงะนะคำว่า と จำนวน 2 และชื่อตอนจะมี 3 ส่วน
สโลแกน
สโลแกน () เป็นวลีหรือคำขวัญที่น่าจดจำ ที่นำไปใช้ในทางการเมือง การพาณิชย์ ศาสนา เพื่อกล่าวซ้ำถึงแนวคิดหรือจุดประสงค์ต่าง ๆ คำว่าสโลแกน มีที่มาจากคำว่า สโลกอร์น (Slogorn) ซึ่งเกิดจากการแผลงเป็นอังกฤษ ของคำในภาษาสกอตติชแกลลิค และภาษาไอริชที่ว่า "sluagh-ghairm" (sluagh (กองทัพ) + gairm (ตะโกน))
ไทเก็ก หมัดทะลุฟ้า
ไทเก็ก หมัดทะลุฟ้า (; ) ซีรีส์แนวกำลังภายในสัญชาติฮ่องกง สร้างและออกอากาศโดยทีวีบี นำแสดงโดย จ้าว เหวินจั๋ว, หลินฟง, อู๋ ซิวเหอ, อู๋ เหม่ยเหิง และเดวิด เจียง ความยาว 25 ตอน ออกอากาศในฮ่องกงระหว่างวันที่ 25 กุมภาพันธ์-28 มีนาคม ค.ศ. 2008 เวลา 20.30-21.30 น.
อูหม่า (จ้าว เหวินจั๋ว) เป็นเด็กกำพร้าที่เติบโตท่ามกลางป่าเขาลำเนาไพร นับตั้งแต่เล็กได้ติดตามอาจารย์ศึกษาเพลงมวยไท่เก๊ก ด้วยความที่อูหม่าถูกพ่อแม่ทอดทิ้งไปตั้งแต่เล็กจึงทำให้เคียดแค้นชิงชังโลกใบนี้ เพื่อสลายความแค้นที่ฝังลึกอยู่ในจิตใจของอูหม่าทำให้อาจารย์ต้องพลีชีพโดยไม่เสียดายชีวิต เพื่อทดแทนพระคุณอาจารย์ ในเวลาเดียวกันเพื่อให้เพลงมวยไท่เก๊กได้เลื่องลือไปทั่วยุทธภพตามปณิธานของอาจารย์
ออกอากาศในประเทศไทยทางช่อง 3 โดยฉายในเวลา 02.00-04.00 น. ในคืนวันเสาร์-อาทิตย์ เริ่มตั้งแต่วันที่ 22 พฤษภาคม พ.ศ. 2553 ในชื่อ ""ไทเก็ก หมัดทะลุฟ้า""
ฟุตบอลทีมชาติกานา
ฟุตบอลทีมชาติกานา () หรือเป็นที่รู้จักในชื่อ แบล็กสตาร์ส (Black Stars) เป็นตัวแทนทีมฟุตบอลจากประเทศกานา อยู่ภายใต้การดูแลของสมาคมฟุตบอลกานา ก่อนที่กานาจะได้รับอิสรภาพจากสหราชอาณาจักรในปี ค.ศ. 1957 กานาในตอนนั้นแข่งขันภายใต้ชื่อ โกลด์โคสต์
ทีมชาติกานาไม่ติดเข้ารอบฟุตบอลโลกจนกระทั่งในปี 2006 และ 2010 แต่ก็เข้ารอบฟุตบอลกีฬาโอลิมปิก 5 ครั้ง ทีมชาติกานาชนะแอฟริกาคัพออฟเนชันส์ 4 ครั้ง ในปี 1963, 1965, 1978, และ 1982 ทำให้ทีมชาติกานาประสบความสำเร็จมากที่สุดเป็นอันดับ 2 ตามหลังทีมอียิปต์ พวกเขาสามารถติดรอบ 8 ทีมสุดท้าย ในการแข่งขันฟุตบอลโลก 2010 นำโดยโค้ชชาวเซอร์เบียที่ชื่อ มิโลวาน ราเยวาช
"ข้อมูล ณ วันที่ 5 กันยายน ค.ศ. 2017"
ฟุตบอลทีมชาติแคเมอรูน
ฟุตบอลทีมชาติแคเมอรูน () เป็นตัวแทนทีมฟุตบอลจากประเทศแคเมอรูน อยู่ภายใต้การดูแลของสมาพันธ์ฟุตบอลแคเมอรูน และเป็นทีมจากแอฟริกาที่ประสบความสำเร็จที่สุด โดยทีมชาติแคเมอรูนเข้ารอบสุดท้ายฟุตบอลโลก 6 ครั้ง คือในปี 1982, 1990, 1994, 1998, 2002 และ 2010 มากกว่าชาติใดในแอฟริกา นอกจากนั้นยังเป็นทีมที่เข้ารอบ 8 ทีมสุดท้ายในฟุตบอลโลก โดยในปี 1990 ทีมชาติแคเมอรูนพ่ายให้กับฟุตบอลทีมชาติอังกฤษในช่วงต่อเวลาพิเศษ พวกเขาชนะการแข่งขันแอฟริกาคัพออฟเนชันส์ 4 ครั้ง และยังได้รเหรียญทองในกีฬาโอลิมปิกฤดูร้อน 2000
"ข้อมูล ณ วันที่ 25 มิถุนายน ค.ศ. 2017"
บ็อบบี แซนด์ส
โรเบิร์ต เจอราร์ด "บ็อบบี" แซนด์ส ( , 9 มีนาคม ค.ศ. 1954 — 5 พฤษภาคม ค.ศ. 1981) เป็นอาสาสมัครชาวไอริชในกองทัพสาธารณรัฐนิยมไอริชชั่วคราว (Provisional Irish Republican Army) ผู้เสียชีวิตจากการอดอาหารประท้วงขณะถูกจำคุกในเรือนจำเมซ
เขาเป็นผู้นำการอดอาหารประท้วง ค.ศ. 1981 ซึ่งนักโทษสาธารณรัฐนิยมชาวไอริชประท้วงต่อต้านการถอดถอนสถานภาพหมวดหมู่พิเศษ (Special Category Status) ระหว่างการประท้วงเขาได้รับเลือกตั้งเป็นสมาชิกรัฐสภาอังกฤษ โดยเป็นผู้สมัครรับเลือกตั้ง Anti H-Block/Armagh Political Prisoner การเสียชีวิตของเขาทำให้การเรียกเข้าเป็นทหารและกิจกรรมของไออาร์เอกลับมาสูงอีกครั้ง การรายงานในสื่อระหว่างประเทศดึงความสนใจมายังผู้ประท้วงอดอาหาร และขบวนการสาธารณรัฐนิยมโดยรวม ซึ่งได้รับทั้งเสียงยกย่องและวิพากษ์วิจารณ์
เดวิด เจมส์ (นักฟุตบอล)
เดวิด เบนจามิน เจมส์,เอ็มบีอี () เกิดเมื่อวันที่ 1 สิงหาคม ค.ศ. 1970 เป็นนักฟุตบอลชาวอังกฤษเชื้อสายจาเมกา และเคยเป็นผู้รักษาประตูทีมชาติอังกฤษ ปัจจุบันเล่นฟุตบอลที่ประเทศอินเดียกับสโมสรเกรละ บลาสเตอร์ส เอฟซี เป็นสโมสรที่ตั้งอยู่ในรัฐเกรละ ลงแข่งในระดับอินเดียน ซุปเปอร์ลีก โดยเขาลงแข่งให้ทีมชาติอังกฤษ 53 ครั้ง โดยเริ่มลงแข่งทีมชาติเมื่อปี 1997
ในการแข่งขันฟุตบอลโลก 2010 เขาถูกบันทึกว่าเป็นผู้รักษาประตูที่อายุมากที่สุดในรอบสุดท้าย ด้วยอายุ 39 ปี นอกจากนี้เดวิด เจมส์ยังเป็นผู้เล่นที่ลงสนามในพรีเมียร์ลีกมากที่สุดอันดับสาม รองจากไรอัน กิ๊กส์และแฟรงค์ แลมพาร์ด และครองสถิติในพรีเมียร์ลีกคือเป็นผู้รักษาประตูที่รักษาสถิติไม่เสียประตูได้นานที่สุด
ในปี 2012 เขาได้รับพระราชทานเครื่องราชอิสริยาภรณ์แห่งจักรวรรดิอังกฤษชั้นเอ็มบีอี (Member of the Order of the British Empire) ในฐานะผู้ทำคุณประโยชน์ให้วงการฟุตบอลและการกุศล
ออสตราโลพิเทคัส เซดีบา
ออสตราโลพิเทคัส เซดีบา () เป็นสปีชีส์ในสกุล "Australopithecus" จากบนพื้นฐานของซากดึกดำบรรพ์ที่พบอายุ 1.78 ถึง ปีมาแล้วในยุคไพลสโตซีน สปีชีส์นี้เป็นที่รู้จักจากชิ้นส่วนบางส่วนของโครงกระดูก 2 โครง (MH1 และ MH2) ที่ค้นพบในแหล่งขุดค้นมาลาปาที่แหล่งอารยธรรมมนุษย์ยุคหิน (Cradle of Humankind) ซึ่งเป็นมรดกโลกในประเทศแอฟริกาใต้ โครงหนึ่งเป็นเด็กวัยรุ่นเพศชาย (ตัวอย่างต้นแบบแรก) อีกหนึ่งเป็นผู้ใหญ่เพศหญิง มีกระดูกมากกว่า 130 ชิ้นที่ขุดค้นพบ กระดูกบางส่วนได้รับการบรรยายและจำแนกในบทความ 2 บทความในวารสาร "Science" โดยนักมนุษยบรรพกาลชาวอเมริกัน ลี อา. เบอร์เกอร์ (Lee R. Berger) และทีมงานผู้ค้นพบบรรพบุรุษมนุษย์ชนิดใหม่ และตั้งชื่อว่า "Australopithecus sediba" ("sediba" แปลว่า "น้ำพุธรรมชาติ" หรือ "บ่อน้ำ" ในภาษาโซโท (Sotho))
โรงงาน
โรงงาน เป็นสถานอุตสาหกรรม ปกติประกอบด้วยอาคารและเครื่องจักร หรือที่พบมากกว่า เป็นกลุ่มอาคารซึ่งคนงานผลิตสินค้าหรือดำเนินการเครื่องจักรเพื่อแปรรูปผลิตภัณฑ์หนึ่งเป็นอีกผลิตภัณฑ์หนึ่ง
ในช่วงปลายศตวรรษที่18 โรงงานต่างๆจะใช้เครื่อแรงงานคนและสัตว์เป็นหลักจนกระทั่งเกิด การปฏิวัติอุตสาหกรรม โรงงานต่างๆก็เริ่มมีการใช้เครื่องจักรแทน
นิงเง็น
นิงเง็น (; ) เป็นชื่อที่เรียกสิ่งที่เชื่อว่าเป็นสิ่งมีชีวิตลึกลับชนิดหนึ่งที่อาศัยอยู่ในมหาสมุทร
โดยนิงเง็นเป็นสัตว์ประหลาดตัวหนึ่งที่รวมอยู่ในตำนานพื้นบ้านของญี่ปุ่น
นิงเง็นมีลักษณะคล้ายวาฬ ได้รับการอ้างว่าพบเห็นโดยชาวประมงหลายราย แต่จนถึงปัจจุบันนี้ยังไม่เป็นที่ยืนยันว่า มันมีจริงหรือไม่
คำว่า "นิงเง็น" แปลมาจากภาษาญี่ปุ่นที่มีความหมายว่า "มนุษย์"
นิงเง็นได้รับการอธิบายว่ามีขนาดใหญ่เหมือนวาฬ โดยมีความยาวถึง 20–30 เมตร แต่มีรูปร่างคล้ายมนุษย์ คือ
มีส่วนหัวและรยางค์ที่ดูคล้ายแขนและนิ้วมือ บ้างก็อ้างว่ามี 5 นิ้วเหมือนมนุษย์อีกด้วย
ผิวของนิงเง็นสีขาวซีดและไม่มีขน บ้างก็บอกว่ามีหางคล้ายกับพวกเงือก ในปี ค.ศ. 2007 มีการพบเห็นนิงเง็นโดยสถานีล่าวาฬของญี่ปุ่น จนกลายเป็นข่าวโด่งดัง เจ้าหน้าที่ของสถานีล่าวาฬบอกว่านิงเง็นจะปรากฏตัวเฉพาะในเวลากลางคืนและจะหายตัวไปเมื่อมีมนุษย์เข้าใกล้
การพบเห็นนิงเง็นครั้งสุดท้าย เกิดที่มหาสมุทรแอนตาร์กติก โดยนักสำรวจกลุ่มหนึ่ง
แต่ถึงอย่างไรก็ตามไม่มีหลักฐานอะไรยืนยันได้นอกจากคำบอกเล่าจากลูกทีมคณะสำรวจ
แต่ก็มีภาพเคลื่อนไหวบันทึกได้โดยวิดีโออยู่ 2 ชุด แต่ก็เป็นภาพที่แตกพร่าและลางเลือน
วาซวาน
วาซวาน () เป็นชุดของอาหารที่มีชื่อเสียงในแคชเมียร์ ในอดีตเคยมีถึง 36 รายการ ส่วนใหญ่ปรุงด้วยเนื้อสัตว์ โดยเฉพาะเนื้อแกะ เป็นเมนูสำหรับงานเลี้ยงในโอกาสสำคัญต่างๆ เช่น งานแต่งงาน ขึ้นบ้านใหม่ งานสำคัญของทางราชการ ช่างที่ปรุงวาซวานจะมีชื่อเฉพาะว่าวัซซา (Waza)
อาหารหลักในวาซวานได้แก่ อาหารเรียกน้ำย่อยคือคาบับหรือไส้กรอกย่าง ที่เป็นเนื้อทุบผสมเครื่องเทศ ปั้นเป็นไส้กรอกเสียบเหล็กแล้วย่างให้สุก มึธมาซ (เนื้อเคี่ยวเครื่องเทศ) มิธที (สมุนไพรกลิ่นหอม) ตาบักมาซ (ซี่โครงแกะทอดเนย) รายการต่อไปจะเป็นอาหารจำพวกแกงต่างๆ เช่น โรกันโจซ ริสตา ยักนี จนถึงกวซตาบาซึ่งเป็นแกงลูกชิ้นยักษ์ใส่โยเกิร์ตเป็นอาหารอย่างสุดท้าย
การจัดเลี้ยงวาซวานจะให้แขกที่มาร่วมงานนั่งหันหน้าเข้าหากัน แบ่งเป็นกลุ่มๆละ 4 คน ระหว่างแถวปูผ้าขาว เพื่อให้แขกล้างมือเรียบร้อยแล้ว จะเริ่มเสริ์ฟอาหารจานแรกซึ่งจะเป็นข้าวกับคาบับ เมื่อแขกทุกคนได้อาหารพร้อมแล้ว เจ้าภาพจะกล่าวเชิญให้แขกรับประทานอาหาร จากนั้น ลูกมือของวัซซาจะทยอยเสริ์ฟอาหารอย่างอื่นจนถึงกวซตาบา จากนั้น เจ้าภาพจะทยอยเก็บจานและนำกาน้ำมาบริการให้แขกล้างมืออีกครั้งเป็นอันว่าเสร็จงาน
สมิทธ ธรรมสโรช
สมิทธ ธรรมสโรช เป็นทั้งอดีตผู้ช่วยรัฐมนตรี อดีตประธานกรรมการอำนวยการศูนย์เตือนภัยพิบัติแห่งชาติ อดีตอธิบดีกรมอุตุนิยมวิทยา
สมิทธ ธรรมสโรช เกิดเมื่อวันที่ 26 พฤศจิกายน พ.ศ. 2480 ที่กรุงเทพมหานคร เป็นบุตรของ รองอำมาตย์โท (สอาด ธรรมสโรช) และนางมะลิ ธรรมสโรช สำเร็จการศึกษาระดับมัธยมศึกษาตอนต้น จากโรงเรียนกรุงเทพคริสเตียนวิทยาลัย, มัธยมศึกษาตอนปลาย ที่ Wilbraham Academy สหรัฐอเมริกา ปริญญาตรี วิศวกรรมศาสตร์บัณฑิต สาขาไฟฟ้า และอิเล็กทรอนิกส์ มหาวิทยาลัยเวอร์มอนต์ สหรัฐอเมริกา
ด้านชีวิตส่วนตัว สมรสกับเนาวรัชต์ ธรรมสโรช (นามสกุลเดิม ธนานันท์) มีบุตร-ธิดา 2 คน (สิทธิพร ธรรมสโรช และสุปรีย์ ธรรมสโรช)
รับราชการตั้งแต่ปี พ.ศ. 2528 ในกรมอุตุนิยมวิทยามาโดยตลอด จนกระทั่งเกษียณอายุราชการในตำแหน่งรองปลัดกระทรวงคมนาคมเมื่อปี พ.ศ. 2541 นอกจากตำแหน่งอธิบดีกรมอุตุนิยมวิทยาแล้ว ยังเคยดำรงตำแหน่งอธิบดีกรมไปรษณีย์โทรเลข เมื่อปี พ.ศ. 2535 และมีตำแหน่งอื่น ๆ อีก อาทิ กรรมการการบินพลเรือน, กรรมการการท่าอากาศยานแห่งประเทศไทย ประธานกรรมการบริษัท ท่าอากาศยานสากลกรุงเทพแห่งใหม่ (สนามบินสุวรรณภูมิ),กรรมการบริหารบริษัท อโซน่า (ประเทศไทย) จำกัด เป็นต้น
สมิทธ ธรรมสโรช เป็นที่รู้จักอย่างกว้างขวางเมื่อปี พ.ศ. 2548 หลังจากเหตุการณ์สึนามิในปลายปี พ.ศ. 2547 จากการที่เป็นผู้ที่เคยเตือนภัยมาก่อนหน้านี้แล้วว่า จังหวัดภาคใต้ฝั่งทะเลอันดามันของไทยมีสิทธิ์ที่จะได้รับผลกระทบจากคลื่นสึนามิ แต่ทว่าในขณะนั้นยังไม่มีใครเชื่อ
จนกระทั่งหลังเหตุการณ์ครั้งนั้น ได้รับการแต่งตั้งให้เป็นผู้ช่วยรัฐมนตรีประจำสำนักนายกรัฐมนตรี ในรัฐบาลพันตำรวจโททักษิณ ชินวัตร หลังจากการที่ สมิทธ ได้มีคำเตือนเกี่ยวกับเหตุการณ์คลื่นสึนามิ ถล่มภาคใต้ของประเทศไทย และต่อมาได้มีการจัดตั้งศูนยเตือนภัยพิบัติแห่งชาติขึ้น ทำให้ สมิทธ ได้รับหน้าที่เป็นประธานกรรมการอำนวยการ
ในรัฐบาลพลเอกสุรยุทธ์ จุลานนท์ มีการแต่งตั้งให้ สมิทธ ธรรมสโรช เป็นที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร (สิทธิชัย โภไคยอุดม) ปฏิบัติหน้าที่ให้คำปรึกษาเกี่ยวกับภารกิจการกำกับดูแลศูนย์เตือนภัยพิบัติแห่งชาติ
ต่อมาภายหลังที่มีการเปลี่ยนแปลงรัฐบาล สมิทธ จึงถูกลดบทบาทดังกล่าวลงไป แต่ก็ได้ร่วมกับนายปราโมทย์ ไม้กลัด อดีตอธิบดีกรมชลประทาน จัดตั้งมูลนิธิสภาเตือนภัยพิบัติแห่งชาติ เพื่อกระตุ้นเตือนรัฐบาลในการดำเนินการเกี่ยวกับการเตือนภัยพิบัติของประเทศไทย
นอกจากนี้แล้วบทบาทและตัวตนของ สมิทธ ยังได้ถูกดัดแปลงมาเป็นตัวละครชื่อ ดร.สยาม ในภาพยนตร์เรื่อง "2022 สึนามิ วันโลกสังหาร" ออกฉายเมื่อปี พ.ศ. 2552 โดยมี สุเชาว์ พงษ์วิไล มารับบทตัวละครตัวนี้
ชารีซ เพ็มเพ็งโค
ชารีซ เพ็มเพ็งโค () เกิดเมื่อวันที่ 10 พฤษภาคม ค.ศ. 1992 เป็นนักร้องชาวฟิลิปปินส์ เริ่มมีชื่อเสียงผ่านทางเว็บไซต์ยูทูบ พิธีกรชื่อดัง Oprah Winfrey พูดถึงเธอว่า เป็นเด็กผู้หญิงที่มีความสามารถที่สุดในโลก เธอเป็นศิลปินเอเชียคนแรกในประวัติศาสตร์ที่มีอัลบั้มติดท็อป 10 ในบิลบอร์ด 200
ชารีซ เพ็มเพ็งโค เกิดที่ San Pedro , Laguna ในประเทศฟิลิปปินส์ แม่ของเธอซึ่งเป็นนักร้องมาก่อน ได้เห็นว่าลูกตนเองมีทักษะการร้องเพลง จึงสนับสนุน ส่งลูกเข้าประกวดตามเวทีประกวดร้องเพลงต่าง ๆ ตั้งแต่อายุได้ 7 ปี เธอกล่าวว่าเธอขึ้นเวทีประกวดร้องเพลงมาแล้วไม่ต่ำกว่า 80 เวที
ในปี 2005 ชารีซได้เข้าประกวดรายการแข่งขันร้องเพลงที่มีชื่อว่า Little Big Star ซึ่งเธอได้ตกรอบไปตั้งแต่รอบต้น ๆ แต่ก็ได้รับการโหวตให้เข้ามาแข่งอีกครั้ง จนในที่สุดเธอก็สามารถถึงรอบสุดท้ายได้ แต่ก็ต้องพ่ายแพ้ไปในที่สุดเพราะผลโหวตน้อยกว่าที่ 1
ในปี 2007 เพื่อนเธอได้อัดคลิปวิดีโอร้องเพลงของเธอลงเว็บไซต์ Youtube ภายใต้ชื่อว่า FalseVoice ซึ่งได้รับความนิยมล้นหลามจนเป็นที่รู้จักกันในโลกอินเทอร์เน็ต
ช่วงยุค (2007-2009)
ในเดือนมิถุนายน 2007 Ten Songs/Productions บริษัทผู้เผยแพร่เพลงในประเทศสวีเดนได้เชิญเธอไปอัด Demo เพลง หลังจากที่ได้เห็นการแสดงของเธอในรายการ Little Big Star ซึ่งเธอได้อัดไว้ 6-7 เพลง และเป็นเพลงต้นฉบับของเรื่อง " Amazing "
เธอได้ถูกรับเชิญไปรายการ Star King รายการชื่อดังของประเทศเกาหลีใต้ ซึ่งเธอได้ร้องเพลง And I'm Tellin' You I'm Not Going และเพลง A Whole New World ซึ่งร้องคู่กับ คยูฮยอน ศิลปินจากวง Super Junior
หลังจากคลิปที่เธอไปออกรายการ Star King ถูกอัปโหลดลงในเว็บไซต์ชื่อดัง Youtube เมื่อ Ellen DeGeneres พิธีกรชื่อดังของอเมริการายการ The Ellen DeGeneres Show เธอได้เชิญชารีซไปออกรายการของเธอ ซึ่งเป็นครั้งแรกที่เธอได้ไปสหรัฐอเมริกา ออนแอร์เมื่อวันที่ 19 ธันวาคม 2007 ซึ่งเธอได้ร้องเพลง And I'm Tellin' You I'm Not Going และ I Will Always Love You
หลังจากนั้นเมื่อวันที่ 28 ธันวาคมเธอได้ถูกรับเชิญไป Star King อีกครั้ง และได้ร้องเพลง I Will Survive และ I Will Always Love You ซึ่งร้องคู่กับลูน่า พาร์ค
ในเดือนมกราคมปี 2008 เธอได้ถูกรับเชิญไปที่ Malacañang Palace ของประเทศฟิลิปปินส์เพื่อแสดงการร้องเพลงให้กับประธานาธิบดี Gloria Macapagal Arroyo หลังจากนั้น ในวันที่ 8 เมษายน เธอได้ถูกรับเชิญไปรายการชื่อดังของอังกฤษ ชื่อว่า The Paul O'Grady Show ณ กรุงลอนดอน ประเทศอังกฤษ
หลังจากนั้น เธอได้ทำอัลบั้มของเธอที่มีชื่อว่า Charice วางขายในฟิลิปปินส์ ในเดือนพฤษภาคม 2008 ประกอบด้วยเพลงทั้งหมด 6 เพลงในอัลบั้ม
ในวันที่ 12 พฤษภาคม พิธีกรชื่อดังของอเมริกา Oprah Winfrey ได้รับเชิญชารีซไปออกรายการของเธอ ในตอน "World's Smartest Kids" ชารีซได้ร้องเพลง I Have Nothing ของ Whitney Houston หลังจากนั้น Oprah ได้ติดต่อไปยัง David Foster เพื่อช่วยทำเพลงให้ชารีซ
ชารีซปรากฏตัวในคอนเสิร์ต Hitman: David Foster and Friends ที่ Mandalay Bay Resort and Casino in Las Vegas, Nevada เธอได้ร้องเพลงประกอบภาพยนตร์ The Bodyguard ได้ถูกออนแอร์หลายครั้งในช่อง PBS และอื่น ๆ
เมื่อเธอแสดงในตอน "Dreams Come True" ของรายการ The Oprah Winfrey ในเพลง "My Heart Will Go On" Oprah ได้เรียกเธอว่า เป็นสาวน้อยที่มีความสามารถมากที่สุดในโลกขณะนี้ หลังจากนั้น เธอก็ต้องตกใจเมื่อโอปราห์ได้ให้ชารีซติดต่อกับ Celine Dion ผ่านการถ่ายทอดดาวเทียม เซลีนได้เชิญเธอไปร้องเพลงให้แม่ของเธอ ชื่อเพลงว่า Because You Loved Me และร้องร่วมกับเซลีนในคอนเสิร์ตทัวร์ Taking Chances ที่เมดิสัน การ์เดี้ยน สแควร์ ณ นิวยอร์ก
รอเบิร์ต วิตเตก
รอเบิร์ต วิตเตก () เกิดเมื่อวันที่ 1 เมษายน ค.ศ. 1982 ที่บราติสลาวา เป็นนักฟุตบอลชาวสโลวาเกีย ปัจจุบันเล่นตำแหน่งศูนย์หน้าให้กับสโมสรฟุตบอลอันการาจือจือในซูเปอร์ลีกของประเทศตุรกี
สนามกีฬาเคปทาวน์
สนามกีฬาเคปทาวน์ (; ) เป็นสนามกีฬาในเคปทาวน์ ประเทศแอฟริกาใต้ เป็นสนามกีฬาใหม่ที่สร้างขึ้นเพื่อการแข่งขันฟุตบอลโลก 2010 ในช่วงระหว่างวางแผนงาน สนามกีฬาใช้ชื่อว่า กรีนพอยต์ (Green Point) ที่เป็นชื่อของสนามกีฬาเดิมในสถานที่ก่อสร้าง และชื่อนี้ก็ยังมักถูกเอ่ยถึงอยู่ในช่วงฟุตบอลโลกจากสื่อมวลชน
สนามกีฬาตั้งอยู่ที่กรีนพอยต์ ระหว่างเขาซิกนอลและมหาสมุทรแอตแลนติก สนามกีฬามีความจุ 64,100 คน
สถานีโทรทัศน์ผ่านดาวเทียมมหาดไทย
สถานีโทรทัศน์ผ่านดาวเทียมมหาดไทย เป็นสถานีโทรทัศน์ผ่านดามเทียม ของกระทรวงมหาดไทย จัดตั้งขึ้นในสมัยที่นายชวรัตน์ ชาญวีรกูล เป็นรัฐมนตรีว่าการกระทรวงมหาดไทย เพื่อเป็นช่องทางในการสื่อสารกับประชาชนทั้งในส่วนกลางและภูมิภาค เริ่มออกอากาศครั้งแรก เมื่อวันที่ 14 มิถุนายน พ.ศ. 2553
สถานีโทรทัศน์ผ่านดาวเทียมมหาดไทย หรือ "โทรทัศน์มหาดไทย" จัดตั้งขึ้นตามแนวความคิดของนายชวรัตน์ ชาญวีรกูล รัฐมนตรีว่าการกระทรวงมหาดไทย เพื่อให้เป็นช่องทางในการสื่อสารระหว่างกระทรวงมหาดไทย กับประชาชนทั่วไป ในระยะเริ่มต้นยังถูกกระแสต่อต้านจากบุคคลบางกลุ่ม ด้วยเหตุผลว่าการจัดตั้งโทรทัศน์มหาดไทย จะเป็นช่องทางการสื่อสารของพรรคภูมิใจไทย หรือทีวีสีน้ำเงิน มากกว่าการเป็นทีวีของประชาชน อันจะเห็นได้จากการที่คณะทำงานและบุคคลที่เกี่ยวข้องส่วนใหญ่ เป็นบุคคลที่มีความเกี่ยวข้องกับพรรคภูมิใจไทย อาทิ นายศักดิ์สยาม ชิดชอบ นายชวรัตน์ ชาญวีรกูล นายบุญจง วงศ์ไตรรัตน์ ฯลฯ จนกระทั่งได้มีการออกอากาศอย่างเป็นทางการ เมื่อวันที่ 14 มิถุนายน พ.ศ. 2553
ปัจจุบันโทรทัศน์มหาดไทย ดำเนินการโดย ศูนย์เทคโนโลยีสารสนเทศและการสื่อสาร สำนักงานปลัดกระทรวงมหาดไทย มีวัตถุประสงค์เพื่อใช้เป็นช่องทางประชาสัมพันธ์และเผยแพร่องค์ความรู้ ข้อมูล ข่าวสาร "การบำบัดทุกข์ บำรุงสุข" การเตือนภัย การเตรียมความพร้อมหากเกิดภัย ผลิตภัณฑ์สินค้า OTOP เพื่อทำให้ประชาชนมีรายได้ ลดรายจ่าย ชุมชนเข้มแข็ง เป็นการกระตุ้นเศรษฐิจในระดับชุมชนส่งผลให้เศรษฐกิจของประเทศเสถียรภาพเจริญเติบโตแบบยั่งยืน และผลการดำเนินการตามภารกิจหน้าที่ของกระทรวงมหาดไทยและหน่วยราชการอื่น โดยสามารถรับชมได้ด้วยจานรับสัญญาณดาวเทียมแบบ C-Band ความถี่ 4036 Vertical Symbol Rate 2025 http://www.moi.go.th/image/images_new/praguard_1.pdf
หัวใจถูกบีบรัด
หัวใจถูกบีบรัด () เป็นภาวะฉุกเฉินซึ่งมีของเหลวคั่งอยู่ในช่องเยื่อหุ้มหัวใจ หากมีปริมาณของเหลวเพิ่มมากขึ้นจนทำให้หัวใจไม่สามารถขยายตัวเพื่อเติมเลือดเข้าห้องหัวใจได้จะทำให้หัวใจมีปริมาตรเลือดหัวใจบีบต่อครั้ง (stroke volume) ลดลง ทำให้เกิดการสูบฉีดเลือดไม่เพียงพอต่อความต้องการของร่างกาย เกิดภาวะช็อค และทำให้เสียชีวิตได้
ภาวะหัวใจถูกบีบรัดเกิดขึ้นเมื่อเกิดมีของเหลวขึ้นในช่องเยื่อหุ้มหัวใจเร็วเกินกว่าที่ถุงเยื่อหุ้มหัวใจจะขยายได้ทัน หากปริมาณของของเหลวเพิ่มขึ้นช้าๆ (เช่นในภาวะต่อมไทรอยด์ทำงานน้อย) ถุงเยื่อหุ้มหัวใจจะสามารถขยายขนาดเพื่อรองรับของเหลวได้ก่อนที่จะเกิดภาวะบีบรัด แต่ถ้าของเหลวเพิ่มขึ้นอย่างรวดเร็ว (เช่นในอุบัติเหตุหรือการฉีกขาดของหัวใจ) ปริมาณของเหลวเพียง 100 มิลลิลิตรก็สามารถทำให้เกิดภาวะบีบรัดได้
รักข้ามรั้ว
รักข้ามรั้ว เคยฉายทางช่อง 7 ปี พ.ศ. 2552 ในละครก่อนข่าว วันจันทร์-วันอาทิตย์ ในเวลา 18.45 นาที กำกับการแสดงโดย ประยูร วงศ์ชิน บทประพันธ์โดย หญ้าเจ้าชู้ บทโทรทัศน์โดย อมรศรี เย็นสำราญ ผลิตโดย โชอิง จำกัด
การประชุมสุดยอดกลุ่ม 8 ครั้งที่ 36
การประชุมสุดยอดกลุ่ม 8 ครั้งที่ 36 จัดขึ้นในฮันตส์วิลล์ รัฐออนแทรีโอ จากวันที่ 25-26 มิถุนายน พ.ศ. 2553 ซึ่งจะเป็นการประชุมสุดยอดกลุ่ม 8 ซึ่งแคนาดาเป็นเจ้าภาพจัดการประชุมเป็นครั้งที่ห้านับตั้งแต่ ค.ศ. 1976 การประชุมสุดยอดกลุ่ม 8 ได้กลายมาเป็นโอกาสสำหรับองค์การสาธารณประโยชน์ นักเคลื่อนไหวและกลุ่มสังคมจำนวนมากที่จะร่วมชุมนุมกันและอภิปรายถึงประเด็นปัญหาต่าง ๆ ธีมของการประชุมครั้งนี้ คือ "การฟื้นฟูและการเริ่มต้นใหม่"
หลังการประชุมครั้งนี้ จะมีการประชุมสุดยอดกลุ่ม 20 ต่อในเมืองโทรอนโต
กลุ่ม 8 เป็นการประชุมประจำปีอย่างไม่เป็นทางการระหว่างผู้นำแคนาดา คณะกรรมธิการยุโรป ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐอเมริกา ฝรั่งเศสคาดหวังว่ากลุ่ม 8 จะขยายเพิ่มเป็นกลุ่ม 14 ซึ่งรวมไปถึงบราซิล อินเดีย จีน แอฟริกาใต้ เม็กซิโก และอีก 1 ประเทศมุสลิม
การประชุมครั้งนี้จะเป็นครั้งแรกสำหรับนายกรัฐมนตรีสหราชอาณาจักร เดวิด แคเมอรอน และนายกรัฐมนตรีญี่ปุ่น นาโอโตะ คัง
ประเทศผู้เข้าร่วมประชุมเหล่านี้ถือได้ว่าเป็น "สมาชิกแกนกลาง" ของการประชุมระหว่างประเทศ:
ผู้นำของชาติจำนวนหนึ่งได้รับเชิญเข้าร่วมการประชุมดังกล่าวและมีส่วนร่วมบางอย่างในกิจกรรมการประชุมสุดยอดกลุ่ม 8
กลุ่ม 8+5 เป็นชื่อเรียกของประเทศกลุ่ม 8 และประเทศเศรษฐกิจใหม่ที่มีขนาดใหญ่มากที่สุด 5 อันดับนอกจากนี้ นายกรัฐมนตรีแคนาดายังได้เชิญผู้นำประเทศแอฟริกาเข้าร่วมการประชุมด้วยอีกจำนวนหนึ่ง
ประธานขององค์การระหว่างประเทศหลักได้รับเชิญเข้าร่วมการประชุม อันประกอบด้วย:
การประชุมสุดยอดครั้งนี้มีเจตนาที่จะใช้เป็นที่ประชุมเพื่อแก้ไขปัญหาความแตกต่างระหว่างประเทศสมาชิก และในทางปฏิบัติแล้ว การประชุมสุดยอดยังเป็นโอกาสสำหรับประเทศสมาชิกที่จะให้กำลังใจระหว่างกันในการเผชิญหน้ากับการตัดสินใจทางเศรษฐกิจอันยากลำบาก แคนาดามุ่งประเด็นไปยัง (1) เศรษฐกิจ (2) การปฏิรูปภาคส่วนการคลัง (3) การทำให้ชาติทวีปยุโรปออกมาตรการเพื่อคืนเสถียรภาพทางการเงิน
หน้ากากแอ็คชั่น
หน้ากากแอ็คชั่น (; ) เป็นตัวละครจากการ์ตูนเรื่องเครยอนชินจัง โดยเป็นทั้งเพื่อน และเป็นฮีโร่ในดวงใจของชินโนะสึเกะ โนะฮาร่า (ชินจัง) ซึ่งเป็นตัวละครที่ออกแบบโดยคุณโยชิโตะ อุสึอิ และให้เสียงพากย์ในฉบับอะนิเมะโดยคุณเท็ตโช เก็นดะ ทั้งนี้ หน้ากากแอ็คชั่นเป็นตัวละครที่มีภาพลักษณ์ของตัวละครโทคุซัทสึ อย่างคาเมนไรเดอร์กับอุลตร้าแมนรวมกันซึ่งหน้ากากแอ็คชั่นเป็นการล้อเลียนเรื่อง มาสค์ไรเดอร์ โดยชุดคล้ายคาเมนไรเดอร์ ZX หน้ากากแบบเปิดปากคล้ายไรเดอร์แมน แต่ท่าไม้ตายกลับไปคล้ายคลึงกับอุลตร้าแมน
หน้ากากแอ็คชั่น เป็นซุปเปอร์ฮีโร่ซึ่งปรากฏตัวทางโทรทัศน์ มีชื่อในร่างมนุษย์คือโก โกทาโร่ (郷 剛太郎) ซึ่งเป็นสตั๊นท์แมนภาพยนตร์ และหน้ากากแอ็คชั่นนี้ยังถือเป็นตัวละครการ์ตูนคนสำคัญของชินจัง ทั้งนี้ หน้ากากแอ็คชั่นคือบุรุษผู้สวมหน้ากากที่ใช้วิชาพิเศษผสานคาราเต้ในการต่อสู้กับเหล่าร้าย เพื่อปกป้องโลก และซากุระ มิมิโกะ (サクラ桜 ミミ子) ซึ่งเป็นนางเอกที่ปรากฏในภาพยนตร์เรื่องหน้ากากแอ็คชั่น
หน้ากากแอ็คชั่น ถือเป็นหนึ่งในตัวละครที่ปรากฏตัวในชินจังเดอะมูฟวี่อยู่หลายภาค ครั้งแรกเขาได้ปรากฏตัวในชินจังเดอะมูฟวี่ตอน"Crayon Shin-chan: Action Kamen vs Leotard Devil" () โดยจัดฉายในวันที่ 24 กรกฎาคม ค.ศ. 1993 ซึ่งเป็นชินจังเดอะมูฟวี่ตอนแรกสุด ในเนื้อเรื่องนี้หน้ากากแอ็คชั่นได้ปรากฏตัวต่อหน้าชินจังและปราบเหล่าร้ายร่วมกัน และมีฉากที่สร้างความขบขันให้กับผู้ชมอยู่หลายช่วง
หน้ากากแอ็คชั่น เป็นตัวละครการ์ตูนมีชื่อเรียกที่แตกต่างกันออกไปในแต่ละประเทศ ดังนี้:
นิลมาร์ โอโนราตู ดา ซิลวา
นิลมาร์ โอโนราตู ดา ซิลวา () หรือ นิลมาร์ เกิดเมื่อวันที่ 14 กรกฎาคม ค.ศ. 1984 ที่เมืองบังเดย์รังชิส () รัฐปารานา เป็นนักฟุตบอลชาวบราซิล ปัจจุบันเล่นให้สโมสรฟุตบอลบียาร์เรอัล
ลูอีส ฟาเบียนู
ลูอีส ฟาเบียนู เกลเมงชี () เกิดเมื่อวันที่ 8 พฤศจิกายน ค.ศ. 1980 ที่เมืองกังปีนัส () รัฐเซาเปาลู ประเทศบราซิล เป็นนักฟุตบอลชาวบราซิล ปัจจุบันเล่นอยู่กับสโมสรฟุตบอลเซาเปาลูและฟุตบอลทีมชาติบราซิล รับตำแหน่งกองหน้า
เอ็ดมอนโตซอรัส
เอ็ดมอนโตซอรัส () เป็นพวกไดโนเสาร์ปากเป็ดชนิดหนึ่ง ฟอสซิลของมันพบในทวีปอเมริกาเหนือ อาศัยอยู่ในยุคครีเทเชียสตอนปลาย เมื่อประมาณ 73 ล้านปี ถึง 65 ล้านปีก่อน มันเป็นเหยื่อของนักล่าอย่างไทรันโนซอรัสและอยู่ร่วมยุคกับไทรเซอราทอปส์ เอ็ดมอนโตซอรัส เป็นหนึ่งในพวกแฮดโดรซอร์ริเด (ไดโนเสาร์ปากเป็ด) ที่ใหญ่ที่สุด ความยาวของมันวัดได้ถึง 13 เมตร (43 ฟุต) และมีน้ำหนักประมาณ 4.0 ตันมันเป็นที่รู้จักกันจากตัวอย่างฟอสซิล ที่มีสภาพสมบูรณ์ มันมีญาติอย่างอนาโตไททัน () ซึ่งอาศัยอยู่ในช่วงเวลาเดียวกัน ฟอสซิลชิ้นแรกของมัน ถูกค้นพบในภาคใต้ ของรัฐอัลเบอร์ตา ประเทศแคนาดา ในปี 1917 เอ็ดมอนโตซอรัส มีชื่อก่อนหน้านี้ว่า annectens ซึ่งตั้งโดย โอลเนียท ชาล มาร์ชในปีค.ศ. 1892
เอ็ดมอนโตซอรัส อาศัยกระจายอย่างเป็นวงกว้างในแถบอเมริกาตะวันตก การกระจายตัวของซากดึกดำบรรพ์แสดงได้ว่ามันอาศัยอยู่แถบราบชายฝั่ง มันเป็นสัตว์ซึ่งกินพืชเป็นอาหารที่สามารถยืนได้ทั้ง 2 ขา และ 4 ขา และมันอยู่ร่วมกันเป็นฝูงและมีการอพยพจากที่หนึ่งไปยังอีกที่หนึ่งเพื่อหาอาหารอีกด้วย จากการศึกษาซากดึกดำบรรพ์หลายตัวอย่างพบว่ามีหลักฐานการถูกโจมตีจากไทรันโนซอรัสด้วย
เอ็ดมอนโตซอรัส เป็นสัตว์กินพืชที่มีลักษณะหางใหญ่ยาวและศรีษระมีลักษณะคล้ายรูปเป็ด กะโหลกศรีษระมีหงอนกลวงแต่ไม่แข็งเหมือนแฮดโดรซอร์ริเดอื่น ๆ ขาหลังมีขนาดใหญ่พอที่จะพยุงตัวให้ยืน 2 ขาได้ เมื่อโตเต็มที่จะมีขนาดยาว 9 เมตร (30 ฟุต) แต่บางตัวอาจสามารถโตได้ถึง 12-13 เมตร (39-43 ฟุต) มีน้ำหนัก 4-4.4 ตัน
กะโหลกศีรษะที่โตเต็มที่ของเอ็ดมอนโตซอรัสยาวเกือบรอบเมตร มีลักษณะเป็นรูปสามเหลี่ยม จะงอยปากทั้งบนและล่างไม่มีฟัน มีแต่ฟันกราม จะงอยปากบนมีขนาด 8 เซนติเมตร
เอ็ดมอนโตซอรัส และแฮดโดรซอร์ริเดอื่น ๆ มีสี่เท้าและสามารถยืนสองเท้าได้ในเวลาที่จำเป็นเช่นการกินใบไม้ที่มียอดสูง ๆ หรือจะใช้ขาหลังในการออกตัววิ่งด้วยความเร็วหนีจากนักล่าในยุคนั้นอย่าง ไทรันโนซอรัส การวิจัยโดยสร้างแบบจำลองคอมพิวเตอร์ในปี 2007 แสดงว่า เอ็ดมอนโตซอรัสสามารถทำความเร็วสูงอาจถึง 45 กิโลเมตร/ชั่วโมง และยังจำลองการเดินแบบอื่น ๆ อย่างการวิ่งเหยาะ ๆ ให้ก้าวเท้าเดียว ย้ายที่หรือวิ่ง นักวิจัยพบว่าแปลกใจที่เอ็ดมอนโตซอรัสสามารถเดินเร็วได้เหมือนจิงโจ้กระโดด (แบบจำลองความเร็วสูงสุด 17.3 เมตรต่อวินาที)
ในขณะที่น้ำหนักมีมากจนไม่เหมาะกับการว่ายน้ำเช่นเดียวกับ แฮดโดรซอร์ริเด อื่น ๆ ที่มีนิ้วมือสั้นไร้ประสิทธิภาพ และหางไม่มีประโยชน์ในการขับเคลื่อนร่างกายเนื่องจากมีเส้นเอ็นแข็งที่คล้ายกระดูกทำให้ขยับได้เล็กน้อย
ตูรันโด
ตูรันโด () เป็นอุปรากรภาษาอิตาลีจำนวน 3 องก์ เขียนโดยจาโกโม ปุชชีนี คีตกวีอุปรากรคนสำคัญของคริสต์ศตวรรษที่ 19 เป็นผลงานชิ้นสุดท้ายของจาโกโม ปุชชีนี ที่เสียชีวิตก่อนจะเขียนเสร็จ ปุชชีนีเริ่มเขียนอุปรากรเรื่องนี้ตั้งแต่เดือนมีนาคม ค.ศ. 1920 จนกระทั่งเสียชีวิตเมื่อวันที่ 29 พฤศจิกายน ค.ศ. 1924 โดยคงเหลือแผ่นร่างจำนวน 36 หน้า สำหรับตอนจบ 23 แผ่นสุดท้ายที่ยังเขียนไม่เสร็จ ต่อมาได้ถูกเขียนต่อจนสำเร็จโดยฟรังโก อัลฟาโน
ตูรันโดจัดแสดงรอบปฐมทัศน์เมื่อวันที่ 25 เมษายน ค.ศ. 1926 ที่โรงอุปรากรลา สกาลา มิลาน อำนวยเพลงโดยอาร์ตูโร ตอสกานีนี เมื่อการแสดงมาถึงช่วงกลางขององก์ที่สาม วงออร์เคสตราหยุดบรรเลง ตอสกานีนีลดไม้บาตองลง หันกลับไปหาผู้ชมและประกาศว่า ""Qui finisce l'opera, perché a questo punto il maestro è morto"" ("Here the opera ends, because at this point the maestro died"; อุปรากรจบลง ณ ที่นี้ เพราะท่านแมสโตรผู้แต่งเสียชีวิตลงแล้ว) พร้อมกับผ้าม่านเวทีเลื่อนลงมาปิดช้าๆ จากนั้นตอสกานีนีก็ไม่ได้ขึ้นอำนวยเพลงที่ใดอีกเลย การแสดงรอบถัดมา ได้เปลี่ยนผู้อำนวยเพลงเป็นเอตตอเร ปานิซซา โดยได้รวมตอนจบซึ่งแต่งโดยฟรังโก อัลฟาโน ไว้ด้วย
ตูรันโด มาจากภาษาเปอร์เซีย แปลว่าลูกสาวของตูราน เป็นชื่อของตัวละครนำฝ่ายหญิง เป็นเจ้าหญิงชาวอุยกูร์ ธิดาของผู้ครองแคว้นตูรานในเอเชียกลาง และเป็นส่วนหนึ่งของอาณาจักรเปอร์เซีย นักวิชาการที่ศึกษาผลงานของปุชชีนี แนะนำว่าชื่อตัวละคร ให้ออกเสียงว่า "Turan-do" (ไม่ต้องออกเสียงตัวสะกด ต์) เรื่องของตูรันโดมาจากนิทานเปอร์เซียเรื่อง พันหนึ่งทิวา
องก์สุดท้ายของอุปรากร มีท่อนอาเรียที่ชื่อว่า Nessun dorma () เจ้าชายตกหลุมรักเจ้าหญิงตูรันโดผู้เย็นชา และประสงค์จะอภิเษกกับเจ้าหญิง ต้องถูกทดสอบโดยตอบปริศนา 3 ข้อ โดยหากตอบข้อใดผิดจะต้องถูกบั่นศีรษะ บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร
Nessun dorma
เนสซูน ดอร์มา (; แปลว่า "None shall sleep") เป็นท่อนอาเรียจากองก์ที่ 3 องก์สุดท้ายของอุปรากรภาษาอิตาลีเรื่อง "ตูรันโด" ของจาโกโม ปุชชีนี เป็นผลงานชิ้นสุดท้ายของปุชชีนีที่ดัดแปลงจากนิทานเปอร์เซียเรื่อง พันหนึ่งทิวา แต่เสียชีวิตก่อนจะแต่งเสร็จ
เนื้อร้องบรรยายถึง เจ้าชายซึ่งตอบปริศนา 3 ข้อของเจ้าหญิงตูรันโดได้แล้ว กำลังให้เจ้าหญิงผู้เย็นชาตอบปริศนากลับ โดยทายชื่อของเจ้าชายให้ถูกก่อนฟ้าสาง โดยให้โอกาสเจ้าหญิงเลือกเอา ว่าจะประหาร หรือแต่งงานกับเจ้าชาย
บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร และยังปรากฏในวัฒนธรรมสมัยนิยมเป็นจำนวนมาก เช่นในฉากไคลแมกซ์ของภาพยนตร์หลายเรื่อง เช่น "The Killing Fields", "New York Stories", "Mar adentro", "The Sum of All Fears", "The Mirror Has Two Faces", และ "Bend It Like Beckham".
กองพันทหารราบที่ 1 กรมทหารราบที่ 2 รักษาพระองค์
กองพันทหารราบที่ 1 กรมทหารราบที่ 2 รักษาพระองค์ ถือกำเนิดเมื่อปี พ.ศ. 2450 เดิมเรียกว่า ร.3 พัน.3 ต่อมาก็ได้มีการจัดระเบียบของกองทัพบกใหม่ ถือเป็นการเปลี่ยนนามหน่วย
เกียรติประวัติในการปฏิบัติการรบนั้น ได้ออกปฏิบัติราชการสนามในสงครามมหาเอเชียบูรพา มีผลงานหลายประการด้วยกัน ปี พ.ศ. 2515 ได้ปฏิบัติการตามแผนยุทธการภูขวาง ที่จังหวัดเพชรบูรณ์
เบคิไลต์
เบคิไลต์ () เป็นชื่อทางการค้าของ Phenol formaldehyde resin หรือมักจะเรียกกันว่าฟินอลิก เป็นพลาสติกเทอร์โมเซตติง ฟินอลิกทนความร้อนในสภาวะปกติประมาณ 160-180 องศาฟาเรนไฮต์ หากผสมวัตถุทนความร้อนบางชนิดจะสามารถทนความร้อนได้ถึง 400 องศาฟาเรนไฮต์ ฟินอลิกเป็นตัวนำความร้อนที่เลว ติดไฟได้แต่ช้าและดับเองจึงมักนิยมใช้ทำมือจับสำหรับอุปกรณ์สำหรับเครื่องครัว อุปกรณ์ไฟฟ้า ฝาครอบจานจ่ายรถยนต์ ถาดบรรจุสารเคมี ตู้โทรทัศน์ ที่รองนั่งโถส้วม นอกจากนี้ฟินอลิกยังสามารถทำเป็นโฟมได้อีกด้วย ซึ่งโฟมที่ผลิตจากฟินอลิกนี้สามารถขยายตัวได้ถึง 300 เท่า โฟมฟินอลิกนิยมทำเป็นทุ่นลอยน้ำและใช้เสริมความแข็งแรงในเครื่องบิน
ในปี ค.ศ. 1907 เลโอ บาเกอลันด์ (Leo Baekeland) ได้ประสบความสำเร็จในการทำพอลิเมอร์สังเคราะห์ (พลาสติก) ชนิดแรก บาเกอลันด์เป็นนักเคมีผู้ถือกำเนิดในประเทศเบลเยียม และต่อมาได้เดินทางมาตั้งรกรากอยู่ที่รัฐนิวยอร์ก สหรัฐอเมริกา หลังจากที่เขาได้รับปริญญาเอกด้านวิทยาศาสตร์ขณะอายุเพียง 21 ปีเท่านั้น การค้นพบของบาเกอลันด์กระตุ้นให้เกิดการผลิตพลาสติกตลอดจนการเติบโตของอุตสาหกรรมพลาสติกชนิดอื่น ๆ มาจนปัจจุบัน
บาเกอลันด์พบว่าเมื่อผสมฟีนอล (phenol) กับฟอร์มาลดีไฮด์ (formaldehyde) เข้าด้วยกัน แล้วให้ความร้อน และกลั่นเอาน้ำออกโดยกระบวนการควบแน่น (condensation) จะได้สารเหนียว ๆ ที่เมื่อปล่อยให้เย็นตัวลงแล้วจะแข็งตัวเป็นวัสดุที่มีสมบัติเหมาะอย่างยิ่งในการใช้เป็นวัสดุฉนวนหุ้มสายไฟ ต่อมาพอลิเมอร์ชนิดนี้ถูกเรียกว่า "เบคิไลต์" (Bakelite) ตามชื่อของบาเกอลันด์ หรือฟินอลิกเรซิน (phenolic resin) ตามชื่อของมอนอเมอร์ที่ใช้ (ฟีนอลและฟอร์มาลดีไฮด์)
เดวิด เจียง
เดวิด เจียง (อังกฤษ: David Chiang) นักแสดงชาวฮ่องกงผู้เป็นที่รู้จักกันเป็นอย่างดีจากภาพยนตร์กำลังภายในในยุคทศวรรษที่ 70
เดวิด เจียง มีชื่อเป็นภาษาจีนว่า เจียง ต้าเหว่ย (อักษรจีนตัวเต็ม: 姜大衛, อักษรจีนตัวย่อ: 姜大卫) มีชื่อเดิมว่า เจียง เหว่ยเหนียน (姜偉年) เกิดเมื่อวันที่ 29 มิถุนายน ค.ศ. 1947 ที่เมืองซูโจว มณฑลเจ้อเจียง เข้าสู่วงการการแสดงด้วยการเป็นนักแสดงประกอบแอ็คชั่นในชั้นเรียนการแสดงที่ไต้หวัน และยังเรียนศิลปะการต่อสู้ตามพวกหลิว เจียเหลียง เมื่อปี ค.ศ. 1967 และเข้าสู่วงการบันเทิงอย่างจริงจังในปี ค.ศ. 1968 โดยเป็นนักแสดงประกอบของบริษัทชอว์บราเดอร์ส หลังจากนั้นจึงมารับบทนักแสดงนำ โดยหลังจากที่ หวัง หยู่ นักแสดงประจำของชอว์ฯย้ายไปรับงานแสดงที่ไต้หวัน เนื่องจากถูกชอว์บราเดอร์สปลดเพราะเรียกร้องขอเพิ่มต่าตัว เดวิด เจียงจึงเข้ามาสวมบทจอมยุทธ์แทน และหลังจากนั้นเดวิด เจียงก็กลายเป็นนักแสดงชั้นนำของชอว์ฯ คนต่อมา โดยผลงานส่วนใหญ่เป็นภาพยนตร์กำลังภายในเกือบทั้งสิ้น
เดวิด เจียง เรียนระดับประกาศนียบัตร วิทยาลัยฮ่องกง แต่ไม่จบ
เดวิด เจียง จัดเป็นนักแสดงชายที่มีรูปร่างหน้าตาไม่หล่อ ซ้ำยังมีรูปร่างเล็กและบอบบาง แต่มีความปราดเปรียวและมีจุดเด่นคือ การแสดงออกทางสีหน้าแววตาที่ผู้กำกับหลายคนเห็นตรงกันว่า เหมาะสมกับการรับบทนำในภาพยนตร์กำลังภายใน โดยเฉพาะที่ดัดแปลงมาจากบทประพันธ์ของโกวเล้ง
ผลงานที่เป็นที่สร้างชื่อและเป็นผลงานที่ทำให้จดจำของเดวิด เจียง คือเรื่อง "The Wandering Swordsman" (ไอ้หนุ่มมีดฟ้าลั่น) ในปี ค.ศ. 1971 และเคยได้รับรางวัลนักแสดงชายยอดเยี่ยมและรางวัลนักแสดงชายผู้มีบุคลิกร่วมสมัยของเทศกาลภาพยนตร์เอเชีย จากภาพยนตร์เรื่อง "Vengeance!" ในปีเดียวกันและ "พั่นนี่" ในปี ค.ศ. 1973 ตามลำดับ จนได้รับฉายาว่า ""ราชาภาพยนตร์เอเชีย"" (亚洲影帝) อีกด้วย
ภาพยนตร์ที่เป็นที่รู้จักดีอีกเรื่องคือ "The New One-Armed Swordsman" (เดชไอ้ด้วน ตอนใหม่) ปี ค.ศ. 1971 และ "The Blood Brothers" ในปี ค.ศ. 1973 ซึ่งทั้งสองเรื่องนี้ เดวิด เจียงแสดงร่วมกับ ตี้ หลุง นักแสดงอีกรายที่มีชื่อเสียงโด่งดังในรุ่นเดียวกัน ทั้งคู่ยังมีผลงานแสดงร่วมกันต่อมาอีกหลายเรื่องจนกลายเป็น พระเอกหนุ่มคู่หูรุ่นใหม่ของวงการในยุคนั้น
เดวิด เจียงมีผลงานการแสดงกว่า 70 เรื่อง นอกจากนี้ ยังมีผลงานกำกับการแสดงและเขียนบท และยังรับเป็นที่ปรึกษาด้านศิลปะการต่อสู้ให้กับภาพยนตร์หลาย ๆ เรื่องด้วย รวมถึงเคยร่วมแสดงภาพยนตร์ไทยในปี ค.ศ. 1983 ในเรื่อง "พยัคฆ์ยี่เก" ที่ได้ถ่ายทำในประเทศไทย และระยะหลังยังหันมาแสดงละครโทรทัศน์ในสังกัดของทั้งบริษัท TVB และบริษัท aTV ในฮ่องกง ที่ยังมีผลงานมาถึงปัจจุบัน
ในต้นปี ค.ศ. 2008 เดวิด เจียงได้รับเกียรติยกย่องให้เป็นหนึ่งในร้อยนักแสดงแห่งศตวรรษ ร่วมกับ เจิ้ง เพ่ยเพ่ย นักแสดงหญิงในบทบู๊เช่นเดียวกันร่วมยุค เนื่องในโอกาสกำเนิดภาพยนตร์จีนครบรอบ 100 ปี ในงานประกาศรางวัลภาพยนตร์จีนยอดเยี่ยม ครั้งที่ 5 ที่จัดโดยสมาคมผู้สื่อข่าวบันเทิงร่วมจีนแผ่นดินใหญ่ ไต้หวันและกว่างโจว
ชีวิตครอบครัว เดวิด เจียงสมรสกับหลี่ หลินหลิน ซึ่งเป็นนักแสดงเช่นเดียวกัน มีบุตรด้วยกันทั้งหมด 3 คน
ลาบอแอม
ลาบอแอม () เป็นอุปรากรภาษาอิตาลีจำนวน 4 องก์ เขียนโดยจาโกโม ปุชชีนี คำร้องโดยลุยจี อิลลีกา (1857 – 1919) ดัดแปลงจากเรื่อง "Scènes de la vie de bohème" ของอ็องรี มูร์แฌร์ นักเขียนชาวฝรั่งเศส จัดแสดงรอบปฐมทัศน์เมื่อวันที่ 1 กุมภาพันธ์ ค.ศ. 1896 ที่โรงอุปรากร Teatro Regio เมืองตูริน อำนวยเพลงโดยอาร์ตูโร ตอสกานีนี จนถึงปัจจุบัน เรื่องลาบอแอมเป็นอุปรากรที่นิยมจัดแสดงบ่อยครั้งที่สุดเป็นอันดับสอง รองจากเรื่องมาดามบัตเตอร์ฟลาย
เนื้อเรื่องกล่าวถึงความรักแรกพบระหว่างหญิงสาวชื่อ มีมี กับหนุ่มนักกลอนชื่อ โรฟอลโด ต่อมาโรฟอลโดพยายามจะตีจากมีมี เพราะไม่พอใจที่เธอแสดงพฤติกรรมหว่านเสน่ห์ไปทั่ว มีมีหัวใจสลายและสุขภาพเสื่อมโทรมอย่างรวดเร็ว ทั้งคู่ต่างเพิ่งตระหนักในรักและกลับมามีความสุขร่วมกันในช่วงสั้น ๆ ก่อนเธอจะเสียชีวิต
ในปี ค.ศ. 1946 อาร์ตูโร ตอสกานีนี ผู้อำนวยเพลงในการแสดงรอบปฐมทัศน์ของลาบอแอม ซึ่งได้เลิกอำนวยวงออร์เคสตราต่อสาธารณชนมาเป็นเวลา 20 ปี ตั้งแต่การแสดงรอบปฐมทัศน์ "Turandot" ในปี ค.ศ. 1926 ได้กลับมาอำนวยวงอีกครั้งให้กับวงเอ็นบีซีซิมโฟนีออร์เคสตรา บันทึกเสียงออกอากาศทางวิทยุ การแสดงครั้งนั้นต่อมาได้ถูกวางจำหน่ายเป็นคอมแพ็กดิสก์ในสังกัด RCA Victor เป็นการบันทึกเสียงโอเปร่าของปุชชีนีเพียงชุดเดียว ที่อำนวยเพลงโดยวาทยกรฉบับดั้งเดิม
กองพันทหารราบที่ 3 กรมทหารราบที่ 1 มหาดเล็กรักษาพระองค์
กองพันทหารราบที่ 3 กรมทหารราบที่ 1 มหาดเล็กรักษาพระองค์ (คำย่อ: ร.1 พัน.3 รอ.) เป็นหน่วยที่ตั้งขึ้นในสมัยของพระบาทสมเด็จพระมงกุฏเกล้าเจ้าอยู่หัว กองพันนี้ได้ถือกำเนิดมาจากกองทหารรักษาวัง ซึ่งพระบาทสมเด็จพระมงกุฏเกล้าเจ้าอยู่หัว ทรงดำริว่า "การทหารวังนั้น มิใช่มีหน้าที่เฉพาะของทหาร แต่เป็นหน้าที่ของกรมวังนอก" ซึ่งเป็นกรมพลเรือนในเขตพระราชฐาน และกองพันนี้พระบาทสมเด็จพระมงกุฏเกล้าเจ้าอยู่หัว ทรงตั้งขึ้นด้วยพระองค์เอง และพระราชทานเครื่องแบบให้หน่วยนี้ โดยใช้สีบานเย็นเป็นหลัก
เมื่อพระบาทสมเด็จพระมงกุฏเกล้าเจ้าอยู่หัวเสด็จสวรรคต หน่วยนี้ก็ลดขนาดลง จนเหลือเพียงระดับกองพัน 1 กองพันและรักษาประวัติความเป็นหน่วยในรัชกาลที่ 6 อยู่ เมื่อมาขึ้นตรงกับกรมทหารราบที่ 1 มหาดเล็กรักษาพระองค์แล้ว ก็มีนามหน่วยว่า กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฏเกล้าเจ้าอยู่หัว
กองพันนี้ได้รับพระราชทานธงไชยเฉลิมพลครั้งแรกเมื่อวันที่ 11 พฤษภาคม พ.ศ. 2496 และได้รับพระราชทานธงไชยเฉลิมพลครั้งที่ 2 เมื่อวันที่ 6 เมษายน พ.ศ. 2533
คณะวิทยาศาสตร์ มหาวิทยาลัยรามคำแหง
คณะวิทยาศาสตร์ มหาวิทยาลัยรามคำแหง () เป็นคณะหนึ่งในมหาวิทยาลัยรามคำแหงซึ่งเปิดสอนวิชาที่เกี่ยวข้องกับวิทยาศาสตร์ในแขนงต่างๆ
คณะวิทยาศาสตร์ มหาวิทยาลัยรามคำแหง จัดตั้งขึ้นครั้งแรกในปี พ.ศ. 2515 ซึ่งอยู่ในสังกัดคณะศึกษาศาสตร์ โดยเปิดสอน 5 สาขาวิชาในช่วงแรก ได้แก่ สาขาวิชาคณิตศาสตร์, สถิติ, เคมี, ฟิสิกส์ และชีววิทยา ก่อนที่คณะรัฐมนตรีจะอนุมัติให้แยกออกมาเป็นคณะวิทยาศาสตร์ในปีพ.ศ. 2517 และดำเนินการเรียนการสอนด้านวิทยาศาสตร์และสาขาที่เกี่ยวข้องเรื่อยมาจนถึงปัจจุบัน ซึ่งมีอาคารประจำคณะในปัจจุบัน 5 แห่ง ได้แก่ อาคารคณะวิทยาศาสตร์ (SCO), อาคารปฏิบัติการทางวิทยาศาสตร์ (SCL), อาคารลายสือไท (LTB), อาคารคีรีมาศ (KMB) และอาคารภาควิชาสถิติ (STB)
อิสลามวิทยาลัยแห่งประเทศไทย
อิสลามวิทยาลัยแห่งประเทศไทย เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิง ก่อตั้งขึ้นตามพระราชกฤษฎีกา ว่าด้วยการศาสนูปถัมป์ ฝ่ายอิสลาม พุทธศักราช 2488 รับนักเรียนชายอยู่ประจำ ที่เป็นชายมุสลิม และรับนักเรียนชายต่างศาสนิก ไปกลับรวมทั้งรับนักเรียนหญิง ไปกลับ ตั้งแต่ ม.1-ม.6 เริ่มดำเนินการเรียนการสอนครั้งแรกในปี 2493 เดิมตั้งอยู่บริเวณโรงปูนบางซื่อ ต่อมาได้ย้ายมาตั้งอยู่ในสถานที่ปัจจุบันคือ บ้านเลขที่ 23 ถนนประชาอุทิศ แขวงทุ่งครุ เขตทุ่งครุ กรุงเทพมหานคร จัดการเรียนการสอนระดับชั้นมัธยมศึกษา ตั้งแต่ชั้นมัธยมศึกษาปีที่ 1 ถึงปีที่ 6 สังกัดสำนักงานเขตพื้นที่การศึกษา มัธยมศึกษา เขต 1 เปิดสอนในชั้นมัธยมศึกษาตอนต้น และมัธยมศึกษาตอนปลาย
อิสลามวิทยาลัยแห่งประเทศไทยตั้งอยู่บนเนื้อที่ 42 ไร่ 2 งาน 23 ตารางวา ประกอบด้วยอาคารเรียนจำนวน 7 หลัง
ตอสกา
ตอสกา () เป็นอุปรากรภาษาอิตาลีจำนวน 3 องก์ ประพันธ์ขึ้นโดยจาโกโม ปุชชีนี คำร้องโดยลุยจิ อิลลิกา (1857 – 1919) และจุยเซปเป จิอาโคซา (1847-1906) อุปรากรเรื่องนี้ดัดแปลงจากละครประโลมโลกเรื่อง "La Tosca" ของวิกตอเรียน ซาโด มีเนื้อเรื่องเกี่ยวกับเหตุการณ์ในช่วงเดือนกรกฎาคม ค.ศ. 1800 ในระหว่างสงครามปฏิวัติฝรั่งเศส (ค.ศ. 1792 - 1802) ซึ่งช่าวโรมถูกคุกคามจากการรุกรานของจักรพรรดินโปเลียน โดยเนื้อเรื่องจะแสดงออกถึงเรื่องราวการกดขี่ข่มเหง ปมฆาตกรรม และภาวะไม่สงบทางการเมือง การแสดงรอบปฐมทัศน์มีขึ้นเมื่อวันที่ 14 มกราคม ค.ศ. 1900 ที่โรงอุปรากร Teatro Costanzi กรุงโรม
ในช่วงปี 1889 ระหว่างที่ปุชชืนีออกเดินสายแสดงผลงานอยู่ที่อิตาลีก็มีโอกาสได้อ่านบทละครของซาโด และได้รับโอกาสดัดแปลงเนื้อเรื่องไปเป็นอุปรากรในปี 1895 ปุชชีนีใช้เวลากว่า 4 ปีเพื่อถ่ายทอดคำร้องต่าง ๆ จากภาษาฝรั่งเศสไปสู่ภาษาอิตาลีโดยได้รับแรงกดดันและการวิจารณ์มากมาย อีกทั้งการแสดงรอบปฐมทัศน์ก็ล่าช้าออกไปเพราะเนื่องจากภาวะบ้านเมืองไม่สงบ ระยะแรกของการออกแสดงนั้นไม่ได้รับคำชื่นชมจากนักวิจารณ์ ภายหลังกลับประสบความสำเร็จจากการบอกต่อของผู้ชม จนถึงปัจจุบัน อุปรากรเรื่องตอสกาได้กลายเป็นอุปรากรยอดนิยมที่สุดเรื่องหนึ่งของโลก
อ้างอิงจากบทประพันธ์คำร้องนั้นเรื่องราวตอสกาจะแสดงให้เห็นถึงเรื่องราวในช่วงเดือนมิถุนายน 1800. ถ้าเราอ้างอิงให้ถูกต้องตามเรื่องราวที่ซาโดประพันธ์ในบทละคร La Tosca ก็คือช่วงวันที่ 17 - 1800.
หลังจากที่อิตาลีถูกแบ่งเขตการปกครองเป็นรัฐน้อยใหญ่มากมายโดยพระสันตปาปาแห่งกรุงโรมจะปกครองเพียงส่วนใจกลางของอิตาลีรัฐพระสันตะปาปา หลังจากการปฏิวัติฝรั่งเศส, กองทัพทหารฝรั่งเศสนำโดย กษัตริย์นโปเลียน เข้ารุกรานอตาลีในปี 1796 และ 1798 ก็สามารถเข้ายึดครองกรุงโรมและประกาศสถาปนาให้เป็น สาธารณรัฐ โดยอยู่ภายใต้การปกครองของ 7 กงสุล; เนื้อเรื่องและสถานที่ในอุปรากรที่กล่าวถึงตัวละครกงสุลแองเจลล็อตตินั้นอ้างอิงจากชีวิติจริงของท่านกงสุลลิเบโร แองเจลูชชี ในช่วงกันยายน 1799
ช่วงพฤษภาคมปี 1800 กษัตริน์นโปเลียนได้นำทัพเดินทางข้างเทือกเขาแอลป์มุ่งหน้าสู่อิตาลี จนวันที่ที่กองทัพของพระองค์เข้าปะทะกับกองทัพของออสเตรีย Battle of Marengo (near อเลสซานเดรีย). กองทัพออสเตรียกรีฑาทัพพร้อมกับส่งข่าวสู่โรมเพื่อประกาศชัยชนะทันทีเพราะได้เปรียบชั้นเชิงกว่ากองทัพนโปเลียน แต่ยังไม่พ้นข้ามวันกองกำลังสนับสนุนฝรั่งเศสก็เข้าเสริมช่วงบ่ายของวัยเป็นผลให้กษัตริย์นโปเลียนพลิกกลับกำชัยชนะไปได้ในที่สุด
หยวน เปียว
ยฺเหวียน เปียว (; ) เป็นนักแสดงชาวฮ่องกง เป็นที่รู้จักในภาพยนตร์กำลังภายในและภาพยนตร์กังฟูในยุคทศวรรษที่ 70 และ 80
ยฺเหวียน เปียว เกิดเมื่อวันที่ 26 กรกฎาคม ค.ศ. 1957 ที่ฮ่องกง โดยเป็นลูกคนที่ 5 ในจำนวน 8 คน มีชื่อเดิมว่า เซีย หลิงจุน (夏令震, Xià Lìngzhèn) เมื่ออายุได้ 6 ขวบ เข้าเรียนโรงเรียนการแสดง "China Drama Academy" ที่ฮ่องกง โดยมีเพื่อนร่วมรุ่นอย่าง หง จินเป่า และ เฉินหลง ซึ่งทั้ง 3 ก็ได้สนิทสนมเป็นเพื่อนร่วมสาบาน และต่อมาก็โด่งดังมีชื่อเสียงร่วมกัน
ยฺเหวียน เปียว เริ่มต้นชีวิตการแสดงในปี ค.ศ. 1970 ด้วยการเป็นนักแสดงประกอบและเป็นนักแสดงแทน บรูซ ลี ในเรื่อง "Fist of Fury, Way of the Dragon, Enter the Dragon" หลังจากนั้นจึงได้เข้าสู่เบื้องหลังการผลิตและการแสดงร่วมกับ หง จินเป่า และเฉินหลง โดยมีผลงานภาพยนตร์ชุดเรื่อง "The Lucky Stars" ของบริษัท โกลเดน ฮาเวสต์ ในปี ค.ศ. 1982-1985 ซึ่งประสบความสำเร็จเป็นอย่างดี เพราะเป็นการผสมทั้งแอ๊คชั่นและตลก
และผลงานเรื่องต่อ ๆ มา ที่มทีชื่อเสียงได้แก่ "Project A" ในปี ค.ศ. 1983, "Wheels on Meals" ในปี ค.ศ. 1984 และ "Dragons Forever" ในปี ค.ศ. 1988 เป็นต้น
จนถึงปัจจุบัน ยฺเหวียน เปียว ยังคงอยู่ในวงการภาพยนตร์ฮ่องกง โดยมีบทบาทเป็นผู้อำนวยการสร้างและผู้กำกับ ส่วนผลงานการแสดงในระยะหลังผันตัวเองไปเป็นนักแสดงประกอบเสียมาก โดยผลงานในระยะหลังได้แก่ "Once Upon a Time in China" ในปี ค.ศ. 1991, "A Man Called Hero" ในปี ค.ศ. 1999, "Shanghai Noon" ในปี ค.ศ. 2000, เป็นผู้อำนวยการสร้างและนักแสดงร่วมกับ หง จินเป่า ในซีรีส์ชุด "Wing Chun" ในปี ค.ศ. 2004-2007 และรับบทเป็นศิษย์พี่ของยิปมัน ในเรื่อง "The Legend is Born – Ip Man" ในปี ค.ศ. 2010 เป็นต้น
ชีวิตส่วนตัว ยฺเหวียน เปียว มีชื่อเป็นภาษาอังกฤษว่า จิมมี่ ยฺเหวียน (Jimmy Yuen) หรือ บิล ยฺเหวียน (Bill Yuen) แต่งงานกับ ดิดิ้ แปง ในปี ค.ศ. 1984 มีบุตร 2 คน โดยมีบ้านหลังที่ 2 อยู่ที่แคนาดา ในย่ามวางยฺเหวียน เปียว ชอบที่จะเล่นกอล์ฟ
บีรง (จังหวัดดอร์ดอญ)
บีรง () เป็นหมู่บ้านในจังหวัดดอร์ดอญในแคว้นอากีแตนในประเทศฝรั่งเศส ที่ตั้งอยู่ทางตอนกลางค่อนไปทางตะวันตกเฉียงใต้ของฝรั่งเศส ตัวเมืองตั้งอยู่ระหว่างแม่น้ำดรอปต์กับแม่น้ำแลด ระหว่างมงปาซีเย วีลเรอาล และวีลฟร็องช์-ดูว์-เปรีกอร์
สิ่งที่น่าสนใจของบีรงก็ได้แก่ปราสาทบีรงที่เป็นปราสาทที่สร้างมาตั้งแต่ยุคกลางที่ตั้งเด่นอยู่เหนือหมู่บ้าน
ยุทธการที่ฮัททิน
การยุทธ์ที่ฮัททิน ( หรือที่รู้จักกันในชื่อ "The Horns of Hattin" เพราะภูเขาไฟที่ดับแล้วซึ่งอยู่ใกล้เคียงมีชื่อเดียวกัน) เกิดขึ้นระหว่างวันที่ 3–4 กรกฎาคม ค.ศ. 1187 ระหว่างนักรบครูเสดของราชอาณาจักรเยรูซาเลมและกองกำลังของราชวงศ์อัยยูบีย์
กองทัพมุสลิมภายใต้การนำของศอลาฮุดดีนสามารถจับเป็นและฆ่ากองกำลังส่วนใหญ่ของนักรบครูเสดได้ ลบความเสี่ยงในการเกิดสงครามออกไป ผลของการศึก กองทัพมุสลิมกลายเป็นกองทัพที่มีอำนาจมากที่สุดในดินแดนศักดิ์สิทธิ์ และเอาชนะเยรูซาเลมและเมืองอื่น ๆ ที่นักรบครูเสดยึดครองอยู่ สงครามครูเสดครั้งที่ 3 เริ่มขึ้น 2 ปีหลังการยุทธ์ที่ฮัททิน
พระราชปฏิญญาพระคุณการุญ
พระราชปฏิญญาพระคุณการุญ () เป็นคำประกาศของพระเจ้าชาลส์ที่ 2 แห่งอังกฤษ ซึ่งทรงพยายามที่จะขยายเสรีภาพทางศาสนาไปยังกลุ่มโปรเตสแตนต์นอกรีตและกลุ่มโรมันคาทอลิกในแว่นแคว้น ด้วยการงดเว้นการบังคับตามกฎหมายอาญาที่ลงโทษผู้ตีตนออกจากคริสตจักรอังกฤษ พระเจ้าชาลส์ทรงออกประกาศนี้เมื่อวันที่ 15 มีนาคม ค.ศ. 1672
ประกาศฉบับนี้เป็นที่โต้แย้งอย่างยิ่ง และเซอร์ออร์แลนโด บริดจ์แมน (Sir Orlando Bridgeman) บุตรชายของบิชอปรูปหนึ่ง ต้องพ้นจากตำแหน่งขุนนางผู้รักษามหาลัญจกร (Lord Keeper of the Great Seal) เพราะทำใจไม่ได้ที่จะประทับมหาลัญจกรของแผ่นดินลงในประกาศที่เขาเห็นว่า เป็นคุณต่อชาวแคทอลิกมากเกินไป
ใน ค.ศ. 1673 รัฐสภาแควาเลียร์ (Cavalier Parliament) บีบให้พระเจ้าชาลส์ทรงถอนประกาศและดำเนินการตามพระราชบัญญัติการทดสอบ (Test Acts) ฉบับแรกแทนประกาศฉบับนี้ พระราชบัญญัติดังกล่าวกำหนดให้ทุกคนที่เข้ารับราชการในอังกฤษต้องไม่นับถือคำสอนแคทอลิกเรื่องการแปรสาร (transubstantiation) และต้องเข้ารีตเป็นแองกลิคัน
เมื่อผู้สืบราชสมบัติต่อจากพระเจ้าชาลส์ คือ พระเจ้าเจมส์ที่ 2 แห่งอังกฤษ ซึ่งเปิดเผยพระองค์อย่างโจ่งแจ้งว่า ทรงเป็นแคทอลิก พยายามจะออกประกาศทำนองเดียวกัน คือ ประกาศพระคุณการุญ (Declaration of Indulgence) ก็กลายเป็นอีกหนึ่งมูลเหตุที่นำไปสู่การปฏิวัติอันรุ่งโรจน์ซึ่งเป็นผลให้พระองค์ทรงหลุดจากบัลลังก์
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน (คำย่อ พัน ร.9 กรม ร.3 พล.นย.) ที่ตั้งหน่วยอยู่ที่ค่ายจุฬาภรณ์ บ้านทอน ตำบลโคกเคียน อำเภอเมืองนราธิวาส จังหวัดนราธิวาส สัญลักษณ์ของกองพัน คือ "ฉลามเสือ" สีประจำกองพันก็คือสีฟ้าและสีเหลือง
หน่วยนี้มีภารกิจในการทำลายกำลังข้าศึกและยึดพื้นที่ ด้วยการวางกำลังเข้าประชิดข้าศึกด้วยการยิงและผลักดัน และการเข้าตีปะทะข้าศึก ปฏิบัติหน้าที่รับผิดชอบในการป้องกันและปราบปรามผู้ก่อการร้าย และก่อความไม่สงบในทุกรูปแบบ
กรม ร.๓ นย. และได้ทำการ เคลื่อนย้ายกำลังพล, อาวุธ และยุทโธปกรณ์ มายังที่ตั้งหน่วยแห่งใหม่ ในห้วง ๑๘ - ๒๓ ตุลาคม ๒๕๒๑